DA Den Europæiske Unions Tidende L 343/3

KOMMISSIONENS FORORDNING (EF) Nr. 1982/2004

af 18. november 2004

om gennemførelse af Europa-Parlamentets og Rådets forordning (EF) nr. 638/2004 om statistikker over varehandelen mellem medlemsstaterne og om ophævelse af Kommissionens forordning (EF) nr. 1901/2000 og (EØF) nr. 3590/92

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til til Europa-Parlamentets og Rådets forordning (EF) nr. 638/2004 af 31. marts 2004 om statistikker over varehandelen mellem medlemsstaterne (1), særlig artikel 3, stk. 4 og 5, artikel 6, stk. 2, artikel 8, stk. 2, artikel 9, 10 og 12 og artikel 13, stk. 3, og

ud fra følgende betragtninger:

(1) Statistikkerne over varehandelen mellem medlemsstaterne er baseret på Europa-Parlamentets og Rådets forordning (EF) nr. 638/2004, som ved hjælp af en ændring af statistikbestemmelserne har til formål at gøre systemet mere gennemsigtigt og lettere at forstå, og som er indrettet efter de nuværende datakrav. I henhold til forordningens artikel 14, stk. 2, skal Kommissionen vedtage gennemførelsesbestemmelser til forordningen. Det er derfor nødvendigt at vedtage en ny kommissionsforordning, der ligger snævert inden for rammerne af Kommissionens beføjelser, og som indeholder gennemførelsesbestemmelser. Kommissionens forordning (EF) nr. 1901/2000 af 7. september 2000 om gennemførelsesbestemmelser til Rådets forordning (EØF) nr. 3330/91 om statistikker over udveksling af goder mellem medlemsstater (2) og (EØF) nr. 3590/92 af 11. december 1992 om statistiske informationsmedier i forbindelse med statistikken over samhandelen mellem medlemsstaterne (3) bør derfor ophæves.

(2) Af metodologiske årsager bør forskellige typer varer og varebevægelser undtages. Det er nødvendigt at udarbejde en udtømmende liste over de varer, der ikke skal være omfattet af de statistikker, der skal indberettes til Kommissionen (Eurostat).

(3) Varer skal indgå i handelsstatistikken på det tidspunkt, hvor de ankommer til eller forlader et lands statistiske område. Det er imidlertid nødvendigt med særlige ordninger, når dataindsamlingen er indrettet efter skatte- og toldprocedurerne.

(4) Der bør opretholdes en forbindelse mellem momsoplysningerne og Intrastat-angivelserne, så kvaliteten af de indsamlede oplysninger kan kontrolleres. Det bør fastlægges, hvilke oplysninger de nationale skattemyndigheder skal videregive til de nationale statistikmyndigheder.

(5) Der bør anvendes fælles definitioner og begreber for de data, der indsamles i Intrastat-systemet, så en harmoniseret anvendelse af systemet fremmes.

(6) For at sikre gennemsigtighed og ligebehandling af virksomhederne bør der anvendes harmoniserede og præcise bestemmelser ved fastsættelsen af tærskler.

(7) Der bør fastsættes egnede bestemmelser for en række særlige varer og varebevægelser for at sikre, at de nødvendige oplysninger indsamles på en harmoniseret måde.

(8) Der bør fastsættes fælles og egnede tidsfrister samt bestemmelser om tilpasninger og ændringer for at opfylde brugernes behov for rettidige og sammenlignelige tal.

(9) Der planlægges en regelmæssig vurdering af systemet for at forbedre datakvaliteten og sikre, at systemet fungerer på en gennemsigtig måde.

(10) De i denne forordning fastsatte foranstaltninger er i overensstemmelse med udtalelse fra Udvalget for Statistikker over Udveksling af Goder mellem Medlemsstater —

UDSTEDT FØLGENDE FORORDNING:

KAPITEL 1

ALMINDELIGE BESTEMMELSER

Artikel 1

Genstand

I denne forordning fastsættes de nødvendige foranstaltninger til gennemførelse af Europa-Parlamentets og Rådets forordning (EF) nr. 638/2004.

Artikel 2

Varer, der ikke er omfattet

De varer, der er anført i bilag I til denne forordning, indgår ikke i de statistikker over varehandelen mellem medlemsstaterne, der skal indberettes til Kommissionen (Eurostat).

Artikel 3

Referenceperiode

1. Medlemsstaterne kan tilpasse referenceperioden for fællesskabsvarer, af hvilke der skal betales moms ved erhvervelse inden for EF, jf. artikel 6, stk. 2, i forordning (EF) nr. 638/2004.

Referenceperioden kan i så fald fastsættes som den kalendermåned, i hvilken afgiftspligten indtræder.

2. Medlemsstaterne kan tilpasse referenceperioden, hvis toldangivelsen anvendes som støtte for oplysningerne, jf. artikel 6, stk. 2, i forordning (EF) nr. 638/2004.

Referenceperioden kan i så fald fastsættes som den kalendermåned, i hvilken angivelsen godkendes af toldmyndighederne.

KAPITEL 2

SKATTEMYNDIGHEDERNES VIDEREGIVELSE AF OPLYSNINGER

Artikel 4

1. De ansvarlige for indberetning af oplysninger til Intrastat-systemet er forpligtet til på de nationale myndigheders anmodning at dokumentere, at de indberettede statistiske oplysninger er korrekte.

2. Den i stk. 1 omhandlede forpligtelse er begrænset til data, som den, der har afgivet de statistiske oplysninger, skal indberette til de kompetente skattemyndigheder i forbindelse med vedkommendes varebevægelser inden for EF.

Artikel 5

1. De ansvarlige skattemyndigheder i hver medlemsstat indberetter følgende oplysninger til de nationale myndigheder med henblik på at identificere de personer, der har angivet varer i skatte- og afgiftsmæssigt øjemed:

a) den fysiske eller juridiske persons fulde navn

b) fuldstændig adresse, herunder postnummer

c) registreringsnummer, jf. artikel 9, stk. 1, litra a), i forordning (EF) nr. 638/2004.

2. De ansvarlige skattemyndigheder i hver medlemsstat indberetter til de nationale myndigheder for hver fysisk eller juridisk person i overensstemmelse med Rådets direktiv 77/388/EØF (4):

a) beskatningsgrundlaget i forbindelse med erhvervelse og leveringer af varer inden for EF

b) afgiftsperioden.

Artikel 6

De oplysninger, der er omhandlet i artikel 8, stk. 2, litra b), i forordning (EF) nr. 638/2004, vedrører som minimum de nationale data i momsinformationsudvekslingssystemet VIES (VAT Information Exchange System).

KAPITEL 3

INDSAMLING AF INTRASTAT-OPLYSNINGER

Artikel 7

Partnermedlemsstat og oprindelsesland

Partnermedlemsstaterne og, hvis denne oplysning indsamles, oprindelseslandet skal indberettes i henhold til den gældende udgave af lande- og områdefortegnelsen.

Artikel 8

Varernes værdi

1. Varernes værdi er beskatningsgrundlaget, dvs. den værdi, der fastlægges til afgiftsmæssige formål i overensstemmelse med direktiv 77/388/EØF.

Når der er tale om varer, der er pålagt afgifter, medregnes disse ikke i varernes værdi.

Når beskatningsgrundlaget ikke skal angives til afgiftsmæssige formål, anføres en positiv værdi svarende til fakturabeløbet ekskl. moms eller, hvis et sådant ikke findes, det beløb, som ville være blevet faktureret i tilfælde af køb eller salg.

I tilfælde af forarbejdning er den værdi, der skal angives med henblik på og efter forarbejdningen, det samlede beløb, som ville være blevet faktureret i tilfælde af køb eller salg.

2. Medlemsstaterne kan også indsamle varernes statistiske værdi som fastsat i bilaget til forordning (EF) nr. 638/2004 hos et udsnit af de oplysningspligtige, hvis handel højst må udgøre 70 % af den pågældende medlemsstats samlede handel udtrykt i værdi.

3. Varernes værdi som fastsat i stk. 1 og 2 angives i national valuta. Der anvendes følgende vekselkurser:

a) den vekselkurs, der anvendes ved fastsættelse af beskatningsgrundlaget til afgiftsmæssige formål, når et sådant fastlægges, eller

b) den officielle vekselkurs på tidspunktet for udarbejdelsen af angivelsen eller den vekselkurs, der anvendes til beregning af toldværdien, medmindre medlemsstaterne fastsætter særlige bestemmelser.

Artikel 9

Varernes mængde

1. Nettomassen angives i kilogram. For de i bilag II til denne forordning anførte underpositioner i den kombinerede nomenklatur, i det følgende benævnt »KN«, jf. Rådets forordning (EØF) nr. 2658/87 (5), kræves det dog ikke, at de oplysningspligtige angiver nettomassen.

2. De supplerende enheder anføres i overensstemmelse med angivelserne i Rådets forordning (EØF) nr. 2658/87 ud for de pågældende underpositioner; listen over supplerende enheder findes i KN’s første del (»bestemmelser«).

Artikel 10

Transaktionens art

Transaktionens art anføres i overensstemmelse med de koder, der er angivet i listen i bilag III til denne forordning. Medlemsstaterne anvender koderne i kolonne A eller en kombination af kodenumrene i kolonne A og deres underopdelinger i kolonne B som anført i listen.

Artikel 11

Leveringsbetingelser

De medlemsstater, som indsamler oplysninger om leveringsbetingelser i henhold til artikel 9, stk. 2, litra d), i forordning (EF) nr. 638/2004, kan anvende de koder, der er anført i bilag IV til denne forordning.

Artikel 12

Transportform

De medlemsstater, som indsamler oplysninger om transportform i henhold til artikel 9, stk. 2, litra e), i forordning (EF) nr. 638/2004, kan anvende de koder, der er anført i bilag V til denne forordning.

KAPITEL 4

FORENKLING AF INTRASTAT-SYSTEMET

Artikel 13

1. Medlemsstaterne baserer beregningen af deres tærskler for det år, der følger efter det indeværende kalenderår, på de seneste tal for deres handel med de øvrige medlemsstater, der er tilgængelige for en periode på mindst 12 måneder. De bestemmelser, der vedtages i begyndelsen af året, finder anvendelse hele året.

2. Værdien af en oplysningspligtigs handel anses for at være over tærsklerne:

a) hvis værdien af handelen med andre medlemsstater i det foregående år overstiger de gældende tærskler, eller

b) hvis den kumulative værdi af handelen med andre medlemsstater siden begyndelsen af anvendelsesåret overstiger de gældende tærskler. I så fald indberettes oplysningerne fra den måned, i hvilken tærsklerne overskrides.

3. Oplysningspligtige, der er omfattet af de forenklede bestemmelser i artikel 10, stk. 4, litra c), i forordning (EF) nr. 638/2004, anvender kode 9950 00 00 ved indberetning af de øvrige produkter.

4. Ved transaktioner, hvis værdi er under 200 EUR, kan de oplysningspligtige indberette følgende forenklede oplysninger:

— varekode 9950 00 00

— partnermedlemsstaten

— varernes værdi.

De nationale myndigheder:

a) kan nægte at lade denne forenkling finde anvendelse eller begrænse anvendelsen af den, hvis de finder, at ønsket om at opretholde en tilstrækkelig kvalitet af de statistiske oplysninger bør have forret frem for ønsket om at lette indberetningsbyrden

b) kan kræve, at de oplysningspligtige på forhånd skal anmode om tilladelse til at anvende forenklingen.

KAPITEL 5

BESTEMMELSER OM SÆRLIGE VARER OG VAREBEVÆGELSER

Artikel 14

Ud over bestemmelserne i forordning (EF) nr. 638/2004 er særlige varer og varebevægelser omfattet af bestemmelserne i dette kapitel hvad angår de data, der skal indberettes til Kommissionen (Eurostat).

Artikel 15

Industrielle anlæg

1. I denne artikel forstås ved:

a) »industrielt anlæg«: et hele, omfattende maskiner, apparater, redskaber, udstyr, instrumenter og materialer, som tilsammen udgør en enhed med henblik på fremstilling af varer eller tilvejebringelse af tjenesteydelser.

b) »bestanddel«: en leverance til et industrielt anlæg, som består af varer, der alle henhører under det samme kapitel i KN.

2. Medlemsstaterne kan vælge kun at lade statistikkerne over varehandelen mellem medlemsstaterne omfatte forsendelser og modtagelser af bestanddele, der anvendes til opførelse af industrielle anlæg eller genanvendelse af industrielle anlæg.

3. Medlemsstater, der anvender stk. 2, kan anvende følgende særlige bestemmelser, forudsat at den samlede statistiske værdi af et givet industrielt anlæg overstiger 3 mio. EUR, medmindre der er tale om komplette industrielle anlæg til genanvendelse:

a) Varekoden skal sammensættes som følger: — de første fire cifre skal være 9880 — det femte og sjette ciffer skal svare til nummeret på det kapitel i KN, under hvilket de varer, som bestanddelen består af, henhører — det syvende og ottende ciffer skal være 0.

b) Mængdeangivelsen er fakultativ.

Artikel 16

Delsendinger

1. I denne artikel forstås ved »delsendinger« levering over mere end én referenceperiode af bestanddele af en komplet vare i usamlet eller adskilt stand, når dette sker af kommercielle hensyn eller transporthensyn.

2. Medlemsstaterne indberetter kun data om modtagelser eller forsendelser af delsendinger én gang, nemlig i den måned, hvor den sidste delsending modtages eller forsendes.

Artikel 17

Skibe og luftfartøjer

1. I denne artikel forstås ved

a) »skib«: skib, der anvendes til havsejlads, jf. supplerende bestemmelse 1 og 2 i kapitel 89 i KN, samt krigsskibe

b) »luftfartøj«: luftfartøj, der henhører under KN-kode 8802, og som er til civil brug, forudsat at det anvendes af et luftfartsselskab, eller til militært brug

c) »ejendomsret til et skib eller et luftfartøj«: den kendsgerning, at en fysisk eller juridisk person er registreret som ejer af et skib eller et luftfartøj.

2. Statistikkerne over handelen mellem medlemsstaterne med skibe og luftfartøjer omfatter kun følgende forsendelser og modtagelser:

a) overdragelse af ejendomsretten til et skib eller et luftfartøj fra en fysisk eller juridisk person, der er etableret i en anden medlemsstat, til en fysisk eller juridisk person, der er etableret i den indberettende medlemsstat. Denne transaktion ligestilles med en modtagelse

b) overdragelse af ejendomsretten til et skib eller et luftfartøj fra en fysisk eller juridisk person, der er etableret i den indberettende medlemsstat, til en fysisk eller juridisk person, der er etableret i en anden medlemsstat. Denne transaktion ligestilles med en forsendelse. Hvis der er tale om et nyt skib eller luftfartøj, registreres forsendelsen i den medlemsstat, hvor skibet eller luftfartøjet er bygget

c) forsendelse og modtagelse af skibe og luftfartøjer med henblik på eller efter lønarbejde, jf. bilag III, fodnote e.

3. Medlemsstaterne anvender følgende særlige bestemmelser for statistikkerne over varehandelen mellem medlemsstaterne:

a) For skibe angives mængden i antal stk. og i andre supplerende enheder, der måtte være anført i KN, og for luftfartøjer angives mængden i nettomasse og supplerende enheder.

b) Den statistiske værdi er det samlede beløb, som ville være blevet faktureret ved salg eller køb af hele skibet eller luftfartøjet, eksklusive transport- og forsikringsomkostninger.

c) Den indberettende medlemsstats partnermedlemsstat er: — ved modtagelse og hvis der er tale om nye skibe eller luftfartøjer, der er bygget i EU, den medlemsstat, hvor skibet eller luftfartøjet er bygget — i øvrige tilfælde den medlemsstat, hvor den fysiske eller juridiske person, der overdrager ejendomsretten til skibet eller luftfartøjet, er etableret, hvis der er tale om modtagelse, eller den fysiske eller juridiske person, til hvem ejendomsretten til skibet eller luftfartøjet overdrages, hvis der er tale om forsendelse.

d) Referenceperioden for modtagelser og forsendelser som omhandlet i stk. 2, litra a) og b), er den måned, i hvilken overdragelsen af ejendomsretten finder sted.

4. Forudsat at det ikke strider mod anden national lovgivning eller EF-lovgivning, skal de nationale myndigheder, der er ansvarlige for Intrastat, have adgang til yderligere datakilder, som de måtte have brug for for at anvende denne artikel, ud over Intrastat-systemet og det administrative enhedsdokument til skatte- og afgiftsformål.

Artikel 18

Dele til motorkøretøjer og luftfartøjer

Medlemsstaterne kan anvende forenklede nationale bestemmelser for dele til motorkøretøjer og luftfartøjer, forudsat at de underretter Kommissionen (Eurostat) om deres særlige praksis, før de anvender den.

Artikel 19

Varer leveret til skibe og luftfartøjer

1. I denne artikel

a) forstås ved »levering af varer til skibe og luftfartøjer«: levering af varer til besætningen og passagererne og til drift af skibes eller luftfartøjers motorer, maskiner og andet udstyr

b) anses skibe og luftfartøjer for at tilhøre den medlemsstat, i hvilken skibet eller luftfartøjet er registreret.

2. Statistikkerne over varehandelen mellem medlemsstaterne omfatter kun forsendelser i form af levering af varer på den indberettende medlemsstats område til skibe og luftfartøjer tilhørende en anden medlemsstat. Forsendelser omfatter alle varer, der er defineret i artikel 3, stk. 2, litra a) og b), i forordning (EF) nr. 638/2004.

3. Medlemsstaterne anvender følgende varekoder for varer, der leveres til skibe og luftfartøjer:

— 9930 24 00: varer henhørende under kapitel 1-24 i KN

— 9930 27 00: varer henhørende under kapitel 27 i KN

— 9930 99 00: varer, der er klassificeret andetsteds.

Det er fakultativt at indberette data om mængde. Dog skal der indberettes data om nettomassen for varer henhørende under kapitel 27.

Desuden kan den forenklede kode »QR« for partnermedlemsstaten anvendes.

Artikel 20

Offshoreanlæg

1. I denne artikel

a) forstås ved »offshoreanlæg«: udstyr og anordninger, der er anbragt stationært på havet uden for et givet lands statistiske område

b) anses disse offshoreanlæg for at tilhøre den medlemsstat, i hvilken den fysiske eller juridiske person, der er ansvarlig for deres kommercielle drift, er etableret.

2. Statistikkerne over varehandelen mellem medlemsstaterne omfatter forsendelser og modtagelser af varer, der leveres til og fra disse offshoreanlæg.

3. Medlemsstaterne anvender følgende varekoder for varer, der er bestemt til mandskabet på offshoreanlægget eller til drift af motorer, maskiner og andet udstyr på offshoreanlægget:

— 9931 24 00: varer henhørende under kapitel 1-24 i KN

— 9931 27 00: varer henhørende under kapitel 27 i KN

— 9931 99 00: varer, der er klassificeret andetsteds.

Det er fakultativt at indberette data om mængde. Dog skal der indberettes data om nettomassen for varer henhørende under kapitel 27.

Desuden kan den forenklede kode »QV« for partnermedlemsstaten anvendes.

Artikel 21

Produkter fra havet

1. I denne artikel

a) forstås ved »produkter fra havet«: fiskeriprodukter, mineraler, bjærget gods og alle andre produkter, som endnu ikke er blevet landet af søgående skibe

b) anses produkter fra havet for at tilhøre den medlemsstat, hvor det skib, som foretager fangsten, udvindingen eller bjærgningen, er registreret.

2. Statistikkerne over varehandelen mellem medlemsstaterne omfatter følgende forsendelser og modtagelser:

a) Modtagelser, når produkterne fra havet landes i den indberettende medlemsstats havne, eller af skibe, der er registreret i den indberettende medlemsstat, erhverves fra et skib, der er registreret i en anden medlemsstat.

b) Forsendelser, når produkter fra havet landes i en anden medlemsstats havne, eller af skibe, der er registreret i en anden medlemsstat, erhverves fra et skib, der er registreret i den indberettende medlemsstat.

3. Partnermedlemsstaten er ved modtagelser den medlemsstat, hvor det fartøj, som foretager fangsten, udvindingen eller bjærgningen, er registreret, og ved forsendelse den medlemsstat, hvor produktet fra havet landes, eller hvor det skib, der erhverver produktet fra havet, er registreret.

4. Forudsat at det ikke strider mod anden national lovgivning eller EF-lovgivning, skal de nationale myndigheder, der er ansvarlige for Intrastat, have adgang til yderligere datakilder, som de måtte have brug for for at anvende denne artikel, ud over Intrastat-systemet og det administrative enhedsdokument til skatte- og afgiftsformål.

Artikel 22

Rumfartøjer

1. I denne artikel forstås ved »rumfartøjer«: fartøjer, som kan bevæge sig i rummet uden for jordatmosfæren.

2. Statistikkerne over varehandelen mellem medlemsstaterne omfatter følgende forsendelser og modtagelser af rumfartøjer:

a) Forsendelse eller modtagelse af et rumfartøj med henblik på eller efter lønarbejde som defineret i fodnote e i bilag III til denne forordning.

b) Opsendelse af et rumfartøj, for hvilket ejendomsretten er blevet overdraget mellem to fysiske eller juridiske personer, der er etableret i forskellige medlemsstater, anses: i) som en forsendelse i den medlemsstat, hvor det færdige rumfartøj er blevet bygget ii) som en modtagelse i den medlemsstat, hvor den nye ejer er etableret.

3. Følgende særlige bestemmelser gælder for de i stk. 2, litra b), omhandlede statistikker:

a) Den statistiske værdi er rumfartøjets værdi ab fabrik i overensstemmelse med de leveringsbetingelser, der er anført i bilag IV til denne forordning.

b) Partnermedlemsstaten er ved modtagelser den medlemsstat, hvor det færdige rumfartøj er blevet bygget, og ved forsendelser den medlemsstat, hvor den nye ejer er etableret.

4. Forudsat at det ikke strider mod anden national lovgivning eller EF-lovgivning, skal de nationale myndigheder, der er ansvarlige for Intrastat, have adgang til yderligere datakilder, som de måtte have brug for for at anvende denne artikel, ud over Intrastat-systemet og det administrative enhedsdokument til skatte- og afgiftsformål.

Artikel 23

Elektricitet

1. Statistikkerne over varehandelen mellem medlemsstaterne indbefatter forsendelser og modtagelser af elektricitet.

2. Forudsat at det ikke strider mod anden national lovgivning eller EF-lovgivning, skal de nationale myndigheder, der er ansvarlige for Intrastat, have adgang til yderligere datakilder ud over Intrastat-systemet og det administrative enhedsdokument til skatte- og afgiftsformål, som de måtte have brug for for at indberette data om handel med elektricitet mellem medlemsstaterne til Kommissionen (Eurostat).

3. Den statistiske værdi, der indberettes til Kommissionen (Eurostat), kan baseres på skøn. Medlemsstaterne underretter Kommissionen (Eurostat) om den metodologi, der anvendes ved fastlæggelsen af skønnet, før denne bestemmelse anvendes.

Artikel 24

Militært materiel

1. Statistikkerne over varehandelen mellem medlemsstaterne indbefatter forsendelser og modtagelser af varer til militært brug.

2. Medlemsstaterne kan indberette mindre detaljerede oplysninger end anført i artikel 9, stk. 1, litra b)-h), i forordning (EF) nr. 638/2004, når oplysningerne er omfattet af militær fortrolighed i overensstemmelse med de gældende definitioner i medlemsstaterne. Der skal dog som minimum til Kommissionen (Eurostat) indberettes data om den samlede månedlige statistiske værdi af forsendelserne og modtagelserne.

KAPITEL 6

INDBERETNING AF DATA TIL EUROSTAT

Artikel 25

1. De aggregerede resultater, der er omhandlet i artikel 12, stk. 1, litra a), i forordning (EF) nr. 638/2004, udgøres for hver strøm af den samlede værdi af handelen med andre medlemsstater. Derudover skal medlemsstater i euroområdet foretage en opdeling af deres handel uden for euroområdet efter varer i henhold til afsnit (1-cifret) i Standard International Trade Classification, rev. 3.

2. Medlemsstaterne træffer alle nødvendige foranstaltninger for at sikre, at indsamlingen af handelsdata fra virksomhederne over tærsklen på 97 % er udtømmende.

3. Ændringer, der foretages i medfør af artikel 12 i forordning (EF) nr. 638/2004, skal indberettes til Eurostat som minimum opdelt efter partnerland og varekode på tocifret niveau i KN.

4. Medlemsstaterne foretager skøn over varernes statistiske værdi, hvis denne ikke indsamles.

5. Medlemsstater, der har ændret referenceperioden i medfør af artikel 3, stk. 1, sikrer, at der indberettes månedlige resultater til Kommissionen (Eurostat) — om nødvendigt ved hjælp af skøn — hvis referenceperioden til skatte- og afgiftsmæssige formål ikke falder sammen med en kalendermåned.

6. Medlemsstaterne indberetter data, der er erklæret fortrolige, til Kommissionen (Eurostat), så de kan offentliggøres som minimum under de oprindelige første to cifre i KN, hvis fortroligheden herved sikres.

7. Hvis der foretages ændringer i månedlige resultater, der allerede er indberettet til Kommissionen (Eurostat), skal medlemsstaterne indberette reviderede resultater senest i den måned, der følger efter den måned, hvor de reviderede data foreligger.

KAPITEL 7

KVALITETSRAPPORT

Artikel 26

1. Medlemsstaterne forelægger senest 10 måneder efter kalenderårets udgang Kommissionen (Eurostat) en kvalitetsrapport indeholdende alle oplysninger, som Kommissionen anmoder om, med henblik på vurdering af kvaliteten af de indberettede data.

2. Kvalitetsrapporten tager sigte på følgende kvalitetsmæssige aspekter af statistikkerne:

— de statistiske begrebers relevans

— skønnenes nøjagtighed

— rettidigheden ved indberetning af resultaterne til Kommissionen (Eurostat)

— oplysningernes tilgængelighed og klarhed

— statistikkernes sammenlignelighed

— kohærensen

— fuldstændigheden.

3. Kvalitetsindikatorerne er defineret i bilag VI til denne forordning.

KAPITEL 8

AFSLUTTENDE BESTEMMELSER

Artikel 27

Forordning (EF) nr. 1901/2000 og forordning (EØF) nr. 3590/92 ophæves med virkning fra den 1. januar 2005.

Artikel 28

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. januar 2005.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. november 2004. På Kommissionens vegne Joaquín ALMUNIA Medlem af Kommissionen

(1) EUT L 102 af 7.4.2004, s. 1.

(2) EFT L 228 af 8.9.2000, s. 28. Senest ændret ved forordning (EF) nr. 2207/2003 (EUT L 330 af 18.12.2003, s. 15).

(3) EFT L 364 af 12.12.1992, s. 32.

(4) EFT L 145 af 13.6.1977, s. 1. Senest ændret ved direktiv 2004/66/EF (EUT L 168 af 1.5.2004, s. 35).

(5) EFT L 256 af 7.9.1987, s. 1. Senest ændret ved forordning (EF) nr. 1558/2004 (EUT L 283 af 2.9.2004, s. 7).

BILAG I Liste over varer, der ikke er omfattet af de statistikker over varehandelen mellem medlemsstaterne, der skal indberettes til Kommissionen (Eurostat) a) legale betalingsmidler og værdipapirer b) monetært guld c) nødhjælp til katastrofeområder d) varer, der er omfattet af diplomatisk, konsulær eller lignende immunitet e) varer der udveksles midlertidigt, forudsat at samtlige nedennævnte betingelser er opfyldt: 1) Der påtænkes eller foretages ingen forarbejdning. 2) Den forventede varighed af den midlertidige anvendelse overstiger ikke 24 måneder. 3) Forsendelsen/modtagelsen skal ikke angives som en levering/erhvervelse til momsformål f) informationsmedier som f.eks. disketter, edb-bånd, film, tegninger, audio- og videokassetter og cd-rommer med lagret edb-software, når disse fremstilles til en bestemt kunde eller ikke er genstand for en erhvervsmæssig transaktion, samt varer, der leveres som supplement til en tidligere leverance, f.eks. opdateringer, som ikke faktureres modtageren g) forudsat at varerne ikke er genstand for en erhvervsmæssig transaktion: 1) reklamemateriale 2) vareprøver h) varer beregnet til reparation og varer efter reparation og de dertil knyttede reservedele. Reparation af varer indebærer, at de bringes tilbage til deres oprindelige funktion eller stand. Formålet med reparationen er blot at bevare varerne i funktionsdygtig stand. Dette kan indebære visse former for ombygning eller forbedringer, men ændrer ikke varernes art på nogen måde i) varer, der afsendes til nationale væbnede styrker, som er stationeret uden for statistikområdet, samt varer fra en anden medlemsstat, der har været ført ud af statistikområdet af de nationale væbnede styrker, samt varer, der erhverves eller overdrages på en medlemsstats statistikområde af en anden medlemsstats væbnede styrker, som er stationeret der j) affyringsudstyr til rumfartøjer, ved afsendelse og modtagelse med henblik på opsendelse, og ved opsendelsen k) fysiske eller juridiske momspligtige personers salg af nye transportmidler til private fra andre medlemsstater.

BILAG II Liste over KN-positioner, jf. artikel 9, stk. 1 0105 11 11 0105 11 19 0105 11 91 0105 11 99 0105 12 00 0105 19 20 0105 19 90 ********* 0407 00 11 ********* 2202 10 00 2202 90 10 2202 90 91 2202 90 95 2202 90 99 ********* 2203 00 01 2203 00 09 2203 00 10 ********* 2204 10 11 2204 10 19 2204 10 91 2204 10 99 2204 21 10 2204 21 11 2204 21 12 2204 21 13 2204 21 17 2204 21 18 2204 21 19 2204 21 22 2204 21 23 2204 21 24 2204 21 26 2204 21 27 2204 21 28 2204 21 32 2204 21 34 2204 21 36 2204 21 37 2204 21 38 2204 21 42 2204 21 43 2204 21 44 2204 21 46 2204 21 47 2204 21 48 2204 21 62 2204 21 66 2204 21 67 2204 21 68 2204 21 69 2204 21 71 2204 21 74 2204 21 76 2204 21 77 2204 21 78 2204 21 79 2204 21 80 2204 21 81 2204 21 82 2204 21 83 2204 21 84 2204 21 85 2204 21 87 2204 21 88 2204 21 89 2204 21 91 2204 21 92 2204 21 94 2204 21 95 2204 21 96 2204 21 98 2204 21 99 2204 29 10 2204 29 11 2204 29 12 2204 29 13 2204 29 17 2204 29 18 2204 29 42 2204 29 43 2204 29 44 2204 29 46 2204 29 47 2204 29 48 2204 29 58 2204 29 62 2204 29 64 2204 29 65 2204 29 71 2204 29 72 2204 29 75 2204 29 77 2204 29 78 2204 29 82 2204 29 83 2204 29 84 2204 29 87 2204 29 88 2204 29 89 2204 29 91 2204 29 92 2204 29 94 2204 29 95 2204 29 96 2204 29 98 2204 29 99 ********* 2205 10 10 2205 10 90 2205 90 10 2205 90 90 ********* 2206 00 10 2206 00 31 2206 00 39 2206 00 51 2206 00 59 2206 00 81 ********* 2207 10 00 2207 20 00 ********* 2209 00 99 ********* 2716 00 00 ********* 3702 51 00 3702 53 00 3702 54 10 3702 54 90 ********* 5701 10 10 5701 10 90 5701 90 10 5701 90 90 ********* 5702 20 00 5702 31 10 5702 31 80 5702 32 10 5702 32 90 5702 39 00 5702 41 00 5702 42 00 5702 49 00 5702 51 00 5702 52 10 5702 52 90 5702 59 00 5702 91 00 5702 92 10 5702 92 90 5702 99 00 ********* 5703 10 00 5703 20 11 5703 20 19 5703 20 91 5703 20 99 5703 30 11 5703 30 19 5703 30 81 5703 30 89 5703 90 10 5703 90 90 ********* 5704 10 00 5704 90 00 ********* 5705 00 10 5705 00 30 5705 00 90 ********* 6101 10 10 6101 10 90 6101 20 10 6101 20 90 6101 30 10 6101 30 90 6101 90 10 6101 90 90 ********* 6102 10 10 6102 10 90 6102 20 10 6102 20 90 6102 30 10 6102 30 90 6102 90 10 6102 90 90 ********* 6103 11 00 6103 12 00 6103 19 00 6103 21 00 6103 22 00 6103 23 00 6103 29 00 6103 31 00 6103 32 00 6103 33 00 6103 39 00 6103 41 00 6103 42 00 6103 43 00 6103 49 00 ********* 6104 11 00 6104 12 00 6104 13 00 6104 19 00 6104 21 00 6104 22 00 6104 23 00 6104 29 00 6104 31 00 6104 32 00 6104 33 00 6104 39 00 6104 41 00 6104 42 00 6104 43 00 6104 44 00 6104 49 00 6104 51 00 6104 52 00 6104 53 00 6104 59 00 6104 61 00 6104 62 00 6104 63 00 6104 69 00 ********* 6105 10 00 6105 20 10 6105 20 90 6105 90 10 6105 90 90 ********* 6106 10 00 6106 20 00 6106 90 10 6106 90 30 6106 90 50 6106 90 90 ********* 6107 11 00 6107 12 00 6107 19 00 6107 21 00 6107 22 00 6107 29 00 6107 91 00 6107 92 00 6107 99 00 ********* 6108 11 00 6108 19 00 6108 21 00 6108 22 00 6108 29 00 6108 31 00 6108 32 00 6108 39 00 6108 91 00 6108 92 00 6108 99 00 ********* 6109 10 00 6109 90 10 6109 90 30 6109 90 90 ********* 6110 11 10 6110 11 30 6110 11 90 6110 12 10 6110 12 90 6110 19 10 6110 19 90 6110 20 10 6110 20 91 6110 20 99 6110 30 10 6110 30 91 6110 30 99 6110 90 10 6110 90 90 ********* 6112 11 00 6112 12 00 6112 19 00 6112 31 10 6112 31 90 6112 39 10 6112 39 90 6112 41 10 6112 41 90 6112 49 10 6112 49 90 ********* 6115 11 00 6115 12 00 6115 19 00 ********* 6210 20 00 6210 30 00 ********* 6211 11 00 6211 12 00 6211 20 00 6211 32 31 6211 32 41 6211 32 42 6211 33 31 6211 33 41 6211 33 42 6211 42 31 6211 42 41 6211 42 42 6211 43 31 6211 43 41 6211 43 42 ********* 6212 10 10 6212 10 90 6212 20 00 6212 30 00 ********* 6401 10 10 6401 10 90 6401 91 00 6401 92 10 6401 92 90 6401 99 00 ********* 6402 12 10 6402 12 90 6402 19 00 6402 20 00 6402 30 00 6402 91 00 6402 99 10 6402 99 31 6402 99 39 6402 99 50 6402 99 91 6402 99 93 6402 99 96 6402 99 98 ********* 6403 12 00 6403 19 00 6403 20 00 6403 30 00 6403 40 00 6403 51 11 6403 51 15 6403 51 19 6403 51 91 6403 51 95 6403 51 99 6403 59 11 6403 59 31 6403 59 35 6403 59 39 6403 59 50 6403 59 91 6403 59 95 6403 59 99 6403 91 11 6403 91 13 6403 91 16 6403 91 18 6403 91 91 6403 91 93 6403 91 96 6403 91 98 6403 99 11 6403 99 31 6403 99 33 6403 99 36 6403 99 38 6403 99 50 6403 99 91 6403 99 93 6403 99 96 6403 99 98 ********* 6404 11 00 6404 19 10 6404 19 90 6404 20 10 6404 20 90 ********* 6405 10 00 6405 20 10 6405 20 91 6405 20 99 6405 90 10 6405 90 90 ********* 7101 10 00 7101 21 00 7101 22 00 ********* 7103 91 00 7103 99 00 ********* 7104 10 00 7104 20 00 7104 90 00 ********* 7105 10 00 7105 90 00 ********* 7106 10 00 7106 91 10 7106 91 90 7106 92 20 7106 92 80 ********* 7108 11 00 7108 12 00 7108 13 10 7108 13 80 7108 20 00 ********* 7110 11 00 7110 19 10 7110 19 80 7110 21 00 7110 29 00 7110 31 00 7110 39 00 7110 41 00 7110 49 00 ********* 7116 10 00 7116 20 11 7116 20 19 7116 20 90 ********* 8504 10 10 8504 10 91 8504 10 99 8504 21 00 8504 22 10 8504 22 90 8504 23 00 8504 31 10 8504 31 31 8504 31 39 8504 31 90 8504 32 10 8504 32 30 8504 32 90 8504 33 10 8504 33 90 8504 34 00 8504 40 10 8504 40 20 8504 40 50 8504 40 93 8504 50 10 ********* 8518 21 90 8518 22 90 8518 29 20 8518 29 80 ********* 8539 10 10 8539 10 90 8539 21 30 8539 21 92 8539 21 98 8539 22 10 8539 29 30 8539 29 92 8539 29 98 8539 31 10 8539 31 90 8539 32 10 8539 32 50 8539 32 90 8539 39 00 8539 41 00 8539 49 10 8539 49 30 ********* 8540 11 11 8540 11 13 8540 11 15 8540 11 19 8540 11 91 8540 11 99 8540 12 00 8540 20 10 8540 20 80 8540 40 00 8540 50 00 8540 71 00 8540 72 00 8540 79 00 8540 81 00 8540 89 00 ********* 8542 21 01 8542 21 05 8542 21 11 8542 21 13 8542 21 15 8542 21 17 8542 21 20 8542 21 25 8542 21 31 8542 21 33 8542 21 35 8542 21 37 8542 21 39 8542 21 45 8542 21 50 8542 21 69 8542 21 71 8542 21 73 8542 21 81 8542 21 83 8542 21 85 8542 21 99 8542 29 10 8542 29 20 8542 29 90 ********* 8903 91 10 8903 91 92 8903 91 99 8903 92 10 8903 92 91 8903 92 99 8903 99 10 8903 99 91 8903 99 99 ********* 9001 30 00 9001 40 20 9001 40 41 9001 40 49 9001 40 80 9001 50 20 9001 50 41 9001 50 49 9001 50 80 ********* 9003 11 00 9003 19 10 9003 19 30 9003 19 90 ********* 9006 53 10 9006 53 90 ********* 9202 10 10 9202 10 90 9202 90 30 9202 90 80 ********* 9204 10 00 9204 20 00 ********* 9205 10 00 ********* 9207 90 10 *********

BILAG III Kodning af transaktionens art A B 1) Transaktioner som indebærer faktisk eller tilsigtet ejerskifte mod finansiel eller anden modydelse (undtagen transaktioner, der skal registreres under kode 2, 7 eller 8) (1) (2) (3) 1) Fast køb/salg (2) 2) Levering af varer til salg efter besigtigelse eller på prøve, i konsignation eller med kommissionær som mellemled 3) Byttehandel (modydelse i naturalier) 4) Privatpersoners køb 5) Finansiel leasing (3) 2) Returforsendelse efter registrering af den oprindelige transaktion under kode 1 (4); vederlagsfri ombytning af varer (4) 1) Returforsendelser 2) Ombytning af returnerede varer 3) Ombytning (f.eks. under garanti) af ikke-returnerede varer 3) Transaktioner, som indebærer ejerskifte (ikke midlertidige transaktioner) uden modydelse (finansiel eller anden modydelse) 1) Varer, der sendes som led i hjælpeprogrammer, som administreres eller finansieres helt eller delvist af Det Europæiske Fællesskab 2) Anden offentlig støtte 3) Anden støtte (privat, ikke-offentlig organisation) 4) Andet 4) Varebevægelser med henblik på lønarbejde (5) (undtagen transaktioner, der skal registreres under kode 7) 5) Varebevægelser efter lønarbejde (5) (undtagen transaktioner, der skal registreres under kode 7) 6) Særlige transaktioner, der kodes til nationale formål (6) 7) Varebevægelser som led i fælles forsvarsprojekter eller andre fælles mellemstatslige produktionsprogrammer 8) Levering af byggematerialer og udstyr til arbejde, som udføres i en bygge- og anlægskontrakt (7) 9) Andre transaktioner (1) Omfatter hovedparten af forsendelser og modtagelser, dvs. transaktioner hvor: — ejendomsretten overgår fra en hjemmehørende til en ikke-hjemmehørende, og hvor — der foreligger eller senere vil foreligge en finansiel eller anden modydelse. Bemærk, at herunder hører også varebevægelser mellem forskellige afdelinger af en virksomhed og til og fra distributionscentre, selv om der ikke umiddelbart foretages betalinger. (2) Inklusive reservedele eller andre erstatningsvarer mod betaling. (3) Inklusive finansiel leasing: leasingbeløbet beregnes således, at det dækker eller omtrent dækker godernes værdi. Risici og fordele ved ejendomsretten til et gode overdrages til leasingtageren. Ved leasingkontraktens udløb bliver leasingtageren ejer af goderne. (4) Returnering eller ombytning af varer, som oprindeligt er registreret under kolonne A, nr. 3-9, registreres under det pågældende nr. (5) Forarbejdning omfatter aktiviteter (ændring, bygning, samling, forbedring, renovering osv.) med det formål at fremstille en ny eller en virkelig forbedret vare. Dette indebærer ikke nødvendigvis en ændring af produktklassificeringen. Forarbejdningsaktiviteter for egen regning er ikke omfattet og registreres under nr. 1 i kolonne A. Varer med henblik på eller efter forarbejdning registreres som modtagelser og forsendelser. Reparationer registreres dog ikke her. Reparation af varer indebærer, at de bringes tilbage til deres oprindelige funktion eller stand. Formålet med reparationen er blot at bevare varerne i funktionsdygtig stand. Dette kan indebære visse former for ombygning eller forbedringer, men ændrer ikke varernes art på nogen måde. Varer med henblik på og efter reparation indgår ikke i de statistikker over varehandelen mellem medlemsstaterne, der skal indberettes til Kommissionen (Eurostat) (jf. bilag I, litra h)). (6) Transaktioner, der registreres her, kan f.eks. være: transaktioner, der ikke indebærer overdragelse af ejendomsretten, f.eks. reparationer, udlejning, lån, operationel leasing og anden midlertidig anvendelse af under to års varighed, undtagen forarbejdning i form af lønarbejde (levering eller modtagelse). Transaktioner, der registreres under denne kode, indberettes ikke til Kommissionen (Eurostat). (7) De transaktioner, der skal registreres under kolonne A, nr. 8, vedrører kun varer, der ikke faktureres særskilt, men for hvilke en enkelt faktura omfatter hele arbejdets værdi. Hvis dette ikke er tilfældet, registreres transaktionerne under punkt 1.

BILAG IV Kodning af leveringsbetingelser Betydning Om nødvendigt angives stedet Incoterm-kode Incoterm ICC/ECE Génève EXW ex-works angivet sted FCA free carrier angivet sted FAS free alongside ship angiven afskibningshavn FOB free on board angiven afskibningshavn CFR cost and freight (C&F) angiven destinationshavn CIF cost, insurance and freight angiven destinationshavn CPT carriage paid to angiven destination CIP carriage and insurance paid to angiven destination DAF delivered at frontier angiven grænsestation DES delivered ex-ship angiven destinationshavn DEQ delivered ex-quay efter toldberigtigelse, angiven destinationshavn DDU delivered duty unpaid angiven destination i modtagelseslandet DDP delivered duty paid angivet leveringssted i modtagelseslandet XXX delivery terms other than the above betingelserne nærmere angivet i kontrakten Yderligere oplysninger (hvis påkrævet) 1) Sted på den pågældende medlemsstats område. 2) Sted i en anden medlemsstat. 3) Andet (sted uden for EF).

BILAG V Kodning af transportformen Kode Betegnelse 1 Søtransport 2 Jernbanetransport 3 Vejtransport 4 Lufttransport 5 Postforsendelser 7 Faste installationer 8 Transport ad indre vandveje 9 Egen fremdrift